text: 
  " Men Færøerne tilhører dog det danske rigsfællesskab, " siger Erik 
  Hjorth Nielsen.
  
  " Jeg føler mig yderst uretfærdigt behandlet, og den nye ordning vil 
  få den konsekvens, at danske illustratorer fremover vil være langt 
  mindre villige til at arbejde med udenlandske værker. "
  
  Karen Merete Bennike har skrevet fire populære lærebøger i spansk og 
  fransk for gymasierne.
  
  " Men nu får jeg ikke en krone, selv om jeg er dansker og skriver 
  for danskere. Jeg føler mig ualmindeligt uretfærdigt behandlet og 
  undrer mig over, hvorfor det lige præcis er mig, som skal rammes, " 
  siger hun.
  
  Ifølge Statens Bibliotekstjeneste, der administrerer bibliotekspengene, 
  bliver " over en snes " danske illustratorer ramt af den nye lov, 
  ligesom adskillige forfattere til lærebøger i fremmedsprog fremover må 
  affinde sig med en stærkt reduceret indtægt.
  
  " Hvis der er tale om en dansk bog med lidt fremmedsprog i, så kan
   den godt få del i bibliotekspengene, men deciderede lærebøger i 
  fremmedsprog kan ikke komme i betragtning, " siger bibliotekskonsulent 
  Anna Johansen, Statens Bibliotekstjeneste.
  
  
  
  